Document ID: /roh_data/filtered/fineweb-2-filterrobots_roh.jsonl.gz/19632

Sin l'autostrada A1 tranter Kriegstetten ed Oensingen en il chantun Soloturn èn dus chars-annex da camiuns cupitgads pervi dals vents, quai tenor il servetsch d’infurmaziun da traffic Viasuisse. A l'eroport Turitg-Kloten han plirs aviuns duvrà pliras emprovas d’atterrar. In A380 da Singapur ha empruvà trais giadas da sa platgar, dentant senza success. L'aviun è sgulà vinavant a Frankfurt, uschia ha ditg ina pledadra da l'eroport.
Vents avant ina front fraida
Avant ch’ina front d’aria fraida cun il num Sebastian è arriva, hai dà vents furius en differentas parts da la Svizra. A Thun en il chantun Berna per exempel ha il vent buffà cun ina spertezza da 95 kilometers per ura, uschia Meteo Svizra envers l’agentura da novitads sda.
RR novitads 15:00